《姑苏即事》
明代·刘三吾

姑苏自王亦豪雄，藩屏东南一旦空。
使眷为谁归火底，俘囚何面见江东。
王封有愧非殊锡，死去无碑可表忠。
粳稻祇今谁阻遏，海门元与直沽通。

作者简介：刘三吾（1313-1400），初名昆，后改如步，以字行，自号坦坦翁。湖南茶陵人。仕元为广西静江路副提举。入明后，于洪武十八年（1385）以茹瑺荐授左赞善，累迁翰林学士。刊定三科取士法，为御制《大诰》、《洪范注》作序。三十年主考会试，以会试多中南人，坐罪戍边。建文初召还。不久即卒。